CELEX: 32018D0059
Language: el
Date: 2018-01-11 00:00:00
Title: Απόφαση (ΕΕ) 2018/59 της Επιτροπής, της 11ης Ιανουαρίου 2018, για την τροποποίηση της απόφασης 2009/300/ΕΚ όσον αφορά το περιεχόμενο και τη διάρκεια ισχύος των οικολογικών κριτηρίων για την απονομή του ενωσιακού οικολογικού σήματος σε τηλεοπτικούς δέκτες [κοινοποιηθείσα υπό τον αριθμό C(2018) 6] (Κείμενο που παρουσιάζει ενδιαφέρον για τον ΕΟΧ )

13.1.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 10/17
               
            ΑΠΌΦΑΣΗ (ΕΕ) 2018/59 ΤΗΣ ΕΠΙΤΡΟΠΉΣ
      της 11ης Ιανουαρίου 2018
      για την τροποποίηση της απόφασης 2009/300/ΕΚ όσον αφορά το περιεχόμενο και τη διάρκεια ισχύος των οικολογικών κριτηρίων για την απονομή του ενωσιακού οικολογικού σήματος σε τηλεοπτικούς δέκτες
      
         
            [κοινοποιηθείσα υπό τον αριθμό C(2018) 6]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφοι 2 και 3,
      Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
      Εκτιμώντας τα ακόλουθα:
      
                  (1)
               
               
                  Η απόφαση 2009/300/ΕΚ (2) καθορίζει ειδικά οικολογικά κριτήρια και απαιτήσεις εκτίμησης και εξακρίβωσης για την κατηγορία προϊόντων «τηλεοπτικοί δέκτες».
               
            
                  (2)
               
               
                  Η διάρκεια ισχύος των σημερινών οικολογικών κριτηρίων και των συναφών απαιτήσεων εκτίμησης και εξακρίβωσης που καθορίζονται στην απόφαση 2009/300/ΕΚ λήγει στις 31 Δεκεμβρίου 2017.
               
            
                  (3)
               
               
                  Το πρώτο κριτήριο που ορίζεται στην απόφαση 2009/300/ΕΚ, το οποίο αφορά την εξοικονόμηση ενέργειας, βασίζεται στις υφιστάμενες απαιτήσεις οικολογικού σχεδιασμού και επισήμανσης της κατανάλωσης ενέργειας για τις τηλεοράσεις σύμφωνα με τον κανονισμό (ΕΚ) αριθ. 642/2009 της Επιτροπής (3). Κατά συνέπεια, το οικολογικό σήμα της ΕΕ απονέμεται σε τηλεοπτικούς δέκτες που επί του παρόντος έχουν επισημανθεί με ενεργειακή κατηγορία Β σύμφωνα με το σύστημα επισήμανσης της κατανάλωσης ενέργειας των τηλεοράσεων που ορίζεται στον κατ' εξουσιοδότηση κανονισμό (ΕΕ) αριθ. 1062/2010 της Επιτροπής (4) («Σύστημα επισήμανσης της κατανάλωσης ενέργειας»). Ωστόσο, η ενεργειακή κατηγορία Β δεν είναι η αποδοτικότερη κατηγορία που πωλείται στην αγορά της Ένωσης. Ως εκ τούτου, το πρώτο κριτήριο της απόφασης 2009/300/ΕΚ πρέπει να επικαιροποιηθεί ώστε να εξασφαλιστεί ότι το οικολογικό σήμα της ΕΕ απονέμεται σε προϊόντα που είναι ενεργειακά αποδοτικά.
               
            
                  (4)
               
               
                  Υποβλήθηκε πρόταση για την αντικατάσταση της υφιστάμενης ενεργειακής επισήμανσης και τις απαιτήσεις του οικολογικού σχεδιασμού για τις τηλεοράσεις με ένα νέο σύνολο απαιτήσεων το αργότερο έως το 2019 (5), αλλά, η πρόταση δεν έχει ακόμη εγκριθεί. Εν αναμονή της έγκρισης της εν λόγω πρότασης, το κριτήριο «εξοικονόμηση ενέργειας» στην απόφαση 2009/300/ΕΚ θα πρέπει να τροποποιηθεί ώστε να παραπέμπει στις ανώτερες ενεργειακές κατηγορίες στην τρέχουσα έκδοση του συστήματος ενεργειακής επισήμανσης.
               
            
                  (5)
               
               
                  Έγινε εκτίμηση με την οποία επιβεβαιώθηκε η ορθότητα και η καταλληλότητα της προτεινόμενης τροποποιήσης του κριτηρίου «εξοικονόμηση ενέργειας», που επίσης επιβεβαιώνει τη σημασία και τη σκοπιμότητα όλων των άλλων υφιστάμενων οικολογικών κριτηρίων για τηλεοράσεις και των σχετικών απαιτήσεων εκτίμησης και εξακρίβωσης, που καθορίστηκαν με την απόφαση 2009/300/ΕΚ. Μελετάται αναθεώρηση των κριτηρίων οικολογικής σήμανσης αφού εγκριθούν οι προτεινόμενες νέες απαιτήσεις οικολογικού σχεδιασμού και επισήμανσης της κατανάλωσης ενέργειας για τους τηλεοπτικούς δέκτες.
               
            
                  (6)
               
               
                  Για τους λόγους που αναφέρονται στις αιτιολογικές σκέψεις 4 και 5, και προκειμένου να δοθεί επαρκής χρόνος για την αναθεώρηση των ισχυόντων οικολογικών κριτηρίων, όταν εγκριθούν η προτεινόμενη νέα ενεργειακή επισήμανση και οι απαιτήσεις οικολογικού σχεδιασμού, η διάρκεια ισχύος των υφιστάμενων κριτηρίων και των σχετικών απαιτήσεων εκτίμησης και εξακρίβωσης, όπως τροποποιούνται με την παρούσα απόφαση, θα πρέπει να παραταθεί έως τις 31 Δεκεμβρίου 2019.
               
            
                  (7)
               
               
                  Συνεπώς, η απόφαση 2009/300/ΕΚ θα πρέπει να τροποποιηθεί ανάλογα.
               
            
                  (8)
               
               
                  Θα πρέπει να χορηγηθεί μεταβατική περίοδος για τις αιτήσεις και τις άδειες που εμπίπτουν στα κριτήρια που ορίζονται στην απόφαση 2009/300/ΕΚ, προκειμένου να διατεθεί στους κατόχους αδειών και στους αιτούντες επαρκής χρόνος για να προσαρμοστούν στις μεταβολές που επέρχονται στο κριτήριο «εξοικονόμηση ενέργειας».
               
            
                  (9)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε βάσει του άρθρου 16 του κανονισμού (ΕΚ) αριθ. 66/2010,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το άρθρο 3 της απόφασης 2009/300/ΕΚ αντικαθίσταται από το ακόλουθο κείμενο:
      
         «Άρθρο 3
         Τα οικολογικά κριτήρια για την κατηγορία προϊόντων “τηλεοπτικοί δέκτες” και οι σχετικές απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2019.»
      
      Άρθρο 2
      Το παράρτημα της απόφασης 2009/300/ΕΚ τροποποιείται σύμφωνα με τα όσα ορίζονται στο παράρτημα της παρούσας απόφασης.
      Άρθρο 3
      1.   Οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία προϊόντων «τηλεοπτικοί δέκτες», οι οποίες έχουν υποβληθεί πριν από την ημερομηνία έκδοσης της παρούσας απόφασης, αξιολογούνται σύμφωνα με τους όρους που καθορίζονται στο κείμενο της απόφασης 2009/300/ΕΚ, στην εκδοχή που ίσχυε την αμέσως προηγούμενη ημέρα από την ημερομηνία έκδοσης της παρούσας απόφασης («η παλιά εκδοχή της απόφασης 2009/300/ΕΚ»).
      2.   Οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία προϊόντων «τηλεοπτικοί δέκτες», οι οποίες υποβάλλονται εντός ενός μηνός από την ημερομηνία έκδοσης της παρούσας απόφασης, επιτρέπεται να βασίζονται είτε στα κριτήρια που καθορίζονται στην παλαιά εκδοχή της απόφασης 2009/300/ΕΚ είτε στα κριτήρια που καθορίζονται στη νέα εκδοχή της εν λόγω απόφασης, όπως αυτή διαμορφώνεται με την τροποποίηση που εισάγεται με την παρούσα απόφαση.
      3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2009/300/ΕΚ επιτρέπεται να χρησιμοποιούνται επί έξι μήνες από την ημερομηνία έκδοσης της παρούσας απόφασης.
      Άρθρο 4
      Η παρούσα απόφαση απευθύνεται στα κράτη μέλη.
      
         Βρυξέλλες, 11 Ιανουαρίου 2018.
         
            
               Για την Επιτροπή
            
            Karmenu VELLA
            
               Μέλος της Επιτροπής
            
         
      
      
         (1)  ΕΕ L 27 της 30.1.2010, σ. 1.
      
         (2)  Απόφαση 2009/300/ΕΚ της Επιτροπής, της 12ης Μαρτίου 2009, περί καθορισμού των αναθεωρημένων οικολογικών κριτηρίων για την απονομή του κοινοτικού οικολογικού σήματος σε τηλεοπτικούς δέκτες (ΕΕ L 82 της 28.3.2009, σ. 3).
      
         (3)  Κανονισμός (ΕΚ) αριθ. 642/2009 της Επιτροπής, της 22ας Ιουλίου 2009, σχετικά με την εφαρμογή της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για τηλεοράσεις (ΕΕ L 191 της 23.7.2009, σ. 42).
      
         (4)  Κατ' εξουσιοδότηση κανονισμός (ΕΕ) αριθ. 1062/2010 της Επιτροπής, της 28ης Σεπτεμβρίου 2010, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των τηλεοράσεων (ΕΕ L 314 της 30.11.2010, σ. 64).
      
         (5)  COM(2016) 773 final. http://eur-lex.europa.eu/legal-content/EN/TXT/?qid=1490877945963&uri=CELEX:52016DC0773
      
         ΠΑΡΑΡΤΗΜΑ
         Στο παράρτημα της απόφασης 2009/300/ΕΚ, το κριτήριο 1 (Εξοικονόμηση ενέργειας) τροποποιείται ως εξής:
         
                     1.
                  
                  
                     στο στοιχείο β) (Μέγιστη κατανάλωση ενέργειας), «≤ 200 W» αντικαθίσταται από «≤ 100 W»·
                  
               
                     2.
                  
                  
                     και οι τέσσερις παράγραφοι του σημείου γ) (Ενεργειακή απόδοση) αντικαθίστανται από τις ακόλουθες παραγράφους:
                     «Οι τηλεοράσεις πρέπει να πληρούν τις προδιαγραφές του δείκτη ενεργειακής απόδοσης που ορίζεται στο παράρτημα I του κατ' εξουσιοδότηση κανονισμού (ΕΕ) αριθ. 1062/2010 (*1) της Επιτροπής για την τάξη ενεργειακής απόδοσης που καθορίζεται παρακάτω ή, εναλλακτικά, για μια πιο αποτελεσματική τάξη ενεργειακής απόδοσης:
                     
                                 i)
                              
                              
                                 τάξη ενεργειακής απόδοσης Α για συσκευές με διαγώνιο ορατής οθόνης ≤ 90 cm (ή 35,4 ίντσες)·
                              
                           
                                 ii)
                              
                              
                                 τάξη ενεργειακής απόδοσης Α+, (Α, για UHD) για συσκευές με διαγώνιο ορατής οθόνης > 90 cm (ή 35,4 ίντσες) και < 120 cm (ή 47,2 ίντσες)·
                              
                           
                                 iii)
                              
                              
                                 τάξη ενεργειακής απόδοσης Α++, (A+ για UHD) για συσκευές με διαγώνιο ορατής οθόνης 120 cm (ή 47,2 ίντσες).
                              
                           Στο παρόν σημείο, “UHD”: ακρωνύμιο του όρου “Ultra High Definition” (εξαιρετικά υψηλή ευκρίνεια), η οποία έχει τυποποιηθεί (*2) με δύο επίπεδα ανάλυσης και συγκεκριμένα 3 840 × 2 160 (UHD-4K) εικονοψηφίδες (pixels) ή 7 680 × 4 320 (UHD-8K) εικονοψηφίδες (pixels).
                     
                        (*1)  Κατ' εξουσιοδότηση κανονισμός (ΕΕ) αριθ. 1062/2010 της Επιτροπής, της 28ης Σεπτεμβρίου 2010, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των τηλεοράσεων (ΕΕ L 314 της 30.11.2010, σ. 64)."
						
                     
                        (*2)  Σύσταση BT.2020 της Διεθνούς Ένωσης Τηλεπικοινωνιών (ITU-R).»·"
						
                  
               
                     3.
                  
                  
                     στο τμήμα με τον τίτλο «Εκτίμηση και εξακρίβωση [(στοιχεία α) έως γ)]»:
                     
                                 α)
                              
                              
                                 η πρώτη παράγραφος αντικαθίσταται από το ακόλουθο κείμενο:
                                 «Ο αιτών υποβάλλει έκθεση δοκιμής για το(τα) μοντέλο(-α) τηλεόρασης που καλύπτει την δοκιμή που διενεργείται σύμφωνα με τα πρότυπα EN 50564 για την συμμόρφωση προς τους όρους που ορίζονται στο στοιχείο α) και τις δοκιμές που πραγματοποιούνται χρησιμοποιώντας τις διαδικασίες μέτρησης και τις μεθόδους που αναφέρονται στα σημεία 1 και 2 του παραρτήματος VII του κατ' εξουσιοδότηση κανονισμού (ΕΕ) αριθ. 1062/2010 ως προς την συμμόρφωση προς τους όρους που ορίζονται στα στοιχεία β) και γ). Επιπλέον, η τάξη ενεργειακής απόδοσης και η διαγώνιος ορατής οθόνης πρέπει να αναγράφονται στην έκθεση.»·
                              
                           
                                 β)
                              
                              
                                 το τρίτο εδάφιο απαλείφεται.